Document ID: 31995R2252

KOMMISSIONENS FORORDNING (EF) Nr. 2252/95 af 26. september 1995 om gennemførelsesbestemmelser til Rådets forordning (EF) nr. 2179/95 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl for at tage hensyn til den landbrugsaftale, der er indgået under de multilaterale handelsforhandlinger i Uruguay-rundens regi
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2179/95 af 8. august 1995 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), særlig artikel 3, 4, 5, 6 og 7, og
ud fra følgende betragtninger:
Ungarn, Slovakiet, Tjekkiet, Rumænien og Bulgarien har over for Den Europæiske Union truffet eller vil hurtigst muligt træffe foranstaltninger svarende til dem, der er omhandlet i stk. 1, 8 og 9 i artikel 3, 4, 5, 6 og 7 i forordning (EF) nr. 2179/95;
i overensstemmelse med stk. 10 i nævnte artikler bør de foranstaltninger, der er fastsat i stk. 1, 8 og 9 i disse artikler, derfor iværksættes;
følgelig bør Kommissionens forordninger om anvendelsen af Europaaftalen med Ungarn (2), Slovakiet (3), Tjekkiet (4), Rumænien (5) og Bulgarien (6) og om anvendelsen af Rådets forordning (EF) nr. 3379/94 af 22. december 1994 om åbning og forvaltning af visse EF-kontingenter i 1995 for visse landbrugsprodukter og øl (7) ændres med virkning for perioden fra den 1. juli til den 31. december 1995;
følgende af Kommissionens forordninger bør derfor ændres:
- forordning (EØF) nr. 584/92 (8) og (EF) nr. 1588/94 (9), senest ændret ved forordning (EF) nr. 1802/95 (10)
- forordning (EF) nr. 2698/93 (11) og (EF) nr. 1590/94 (12), senest ændret ved forordning (EF) nr. 1594/95 (13)
- forordning (EF) nr. 2699/93 (14) og (EF) nr. 1559/94 (15), senest ændret ved forordning (EF) nr. 1504/95 (16)
- forordning (EF) nr. 121/94 (17) og (EF) nr. 1606/94 (18), senest ændret ved forordning (EF) nr. 1446/95 (19)
- forordning (EF) nr. 1550/94 (20), senest ændret ved forordning (EF) nr. 1647/95 (21)
- forordning (EF) nr. 629/95 (22), senest ændret ved forordning (EF) nr. 1637/95 (23)
- forordning (EF) nr. 1439/95 (24), ændret ved forordning (EF) nr. 1964/95 (25)
- forordning (EF) nr. 1440/95 (26)
- forordning (EF) nr. 1942/95 (27), ændret ved forordning (EF) nr. 1990/95 (28)
som fastsat i artikel 3, stk. 9, artikel 4, stk. 9. artikel 5, stk. 9, artikel 6, stk. 9, og artikel 7, stk. 9, i forordning (EF) nr. 2179/95 bør også det specifikke beløb, der anvendes inden for det kontingent på 169 000 ungtyre til opfedning, som er åbnet inden for GATT, nedsættes til 399 ECU/ton fra den 1. juli til den 31. december 1995;
Kommissionens forordning (EF) nr. 1462/95 af 27. juni 1995 om åbning og forvaltning af et toldkontingent for import af ungtyre til opfedning (1. juli 1995 til 30. juni 1996) (29) bør derfor ændres;
de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
De præferencetoldsatser for indførsel af landbrugsprodukter med oprindelse i Ungarn, der er fastsat i de gennemførelsesforordninger til Europaaftalen med Ungarn og i de gennemførelsesforordninger til forordning (EF) nr. 3379/94, hvis liste er anført i bilag I til nærværende forordning, erstattes af dem, der er fastsat i bilag IV til nærværende forordning.
Artikel 2
De præferencetoldsatser for indførsel af landbrugsprodukter med oprindelse i Slovakiet og Tjekkiet, der er fastsat i de gennemførelsesforordninger til Europaaftalerne med Slovakiet og Tjekkiet og i de gennemførelsesforordninger til forordning (EF) nr. 3379/94, hvis liste er anført i bilag II til nærværende forordning, erstattes af dem, der er fastsat i bilag V til nærværende forordning.
Artikel 3
De præferencetoldsatser for indførsel af landbrugsprodukter med oprindelse i Rumænien, der er fastsat i de gennemførelsesforordninger til Europaaftalen med Rumænien og i de gennemførelsesforordninger til forordning (EF) nr. 3379/94, hvis liste er anført i bilag III til nærværende forordning, erstattes af dem, der er fastsat i bilag VI til nærværende forordning.
Artikel 4
De præferencetoldsatser for indførsel af landbrugsprodukter med oprindelse i Bulgarien, der er fastsat i de gennemførelsesforordninger til Europaaftalen med Bulgarien og i de gennemførelsesforordninger til forordning (EF) nr. 3379/94, hvis liste er anført i bilag III til nærværende forordning, erstattes af dem, der er fastsat i bilag VII til nærværende forordning.
Artikel 5
I forordning (EF) nr. 1462/95 foretages følgende ændringer:
1) I artikel 1 indsættes som stk. 4:
»4. For produkter med oprindelse i Ungarn, Slovakiet, Tjekkiet, Rumænien og Bulgarien er importtolden på 399 ECU/ton plus 16 % i perioden fra den 1. juli til den 31. december 1995.«
2) I artikel 6, stk. 3, indsættes følgende afsnit:
»For produkter med oprindelse i Ungarn, Slovakiet, Tjekkiet, Rumænien og Bulgarien er sikkerheden dog på 968 ECU/ton i perioden fra den 1. juli til den 31. december 1995.«
Artikel 6
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli til den 31. december 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. september 1995.

Labels: 3
18
6